NaiveNeuron/SloPal huggingface dataset:
Gröhling, Branislav, poslanec NR SR (2019-05-17):
Kolegyňa Zimenová, ďakujem veľmi pekne za tvoj príspevok. Ja zhrniem zopár vecí do niekoľkých viet. Jedno je, že my už teraz nemáme dostatočný počet miest pre deti, my už teraz nevieme zabezpečiť dostatočný počet učiteliek do škôlok, už teraz neviete garantovať financovanie celého tohto návrhu zákona, ale presne viete, že tie, tí rodičia, ktoré deti nedajú do škôlok, budete pokutovať. Tak sa pýtam, že kde je nedostatok škôlok, kde bude presne tento problém, a ten problém bude presne v tých oblastiach sociálne znevýhodnených – a týmto chcete, týchto chcete pokutovať? V tejto oblasti týchto rodičov, ktorí sú sociálne znevýhodnení, chcete pokutovať za to, že nebudeme vedieť vybaviť škôlky a nebudeme zabezpečiť, vedieť zabezpečiť miesta, ktoré sú tam? Vy už teraz zákonom ukladáte reálne povinnosti bez toho, aby ste ich financovali. A argument, že je lepší výber financií, nie je preto, aby ste pridávali kompetencie ďalej, ale tie financie sa majú využívať na to, aby reálne tá obec sa nejako pozviechala a prispôsobila a urobila všetky tie opatrenia, ktoré má urobiť. Nie preto je lepší výber financií, aby ste vy pridali ďalšie kompetencie, ktoré oni musia zabezpečovať. A dovoľte mi ešte jednu myšlienku, lebo aj ja si myslím, že táto povinná školská, predškolská dochádzka je protiústavná, ak ju nebudete v plnej výške financovať ako štát. Pretože štát nemôže obciam a mestám nariadiť, aby prijali každého jedného žiaka bez toho, aby ste to plne financovali, to znamená, nie príspevkom, ale normatívnym financovaním a o tomto podľa mňa bude ešte veľká diskusia v rámci druhého čítania.
Miškov, Juraj, minister hospodárstva SR (2011-12-02):
Príjemné dobré ráno. Vážený pán predsedajúci, vážené panie poslankyne, vážení páni poslanci, návrh zákona o energetike a o zmene a doplnení niektorých zákonov predkladám v súlade s plánom Legislatívnych úloh vlády Slovenskej republiky na rok 2011. K vypracovaniu nového zákona oproti pôvodne plánovanej novele zákona č. 656/2004 Z. z. o energetike pristúpilo ministerstvo z dôvodu potreby rozsiahlej legislatívnej úpravy vyplývajúcej z tzv. tretieho energetického balíčka, ako aj z potrieb aplikačnej praxe. Cieľom predloženého návrhu je najmä transpozícia smernice Európskeho parlamentu a Rady 2009/72/ Európskeho spoločenstva z 13. júla 2009 o spoločných pravidlách pre vnútorný trh s elektrinou a smernice Európskeho parlamentu a Rady 2009/73/Európskeho spoločenstva o spoločných pravidlách pre vnútorný trh so zemným plynom. Predloženým návrhom ministerstvo okrem zabezpečenia transpozície smernice o spoločných pravidlách pre vnútorný trh s elektrinou a smernice o spoločných pravidlách pre vnútorný trh so zemným plynom zosúlaďuje jednotlivé ustanovenia pôvodného zákona o energetike s nariadeniami tretieho energetického balíčka a zabezpečuje súlad s nariadením Európskeho parlamentu a Rady 994/2010 o opatreniach na zaistenie bezpečnosti dodávky plynu. Návrh zákona stanovuje nový režim možností, ako oddeliť výrobné a dodávateľské činnosti od prevádzky prenosovej sústavy alebo prevádzky prepravnej siete, výrazne posilňuje práva odberateľov elektriny a odberateľa plynu s dôrazom na ochranu zraniteľných odberateľov a zaručuje všetkým odberateľom elektriny a plynu v domácnosti využívať univerzálnu službu, to je právo na dodávky elektriny v určitej kvalite za primerané, transparentné, porovnateľné a nediskriminačné ceny. V tejto súvislosti by som rád poznamenal, že pri príprave tohto návrhu zákona boli za najvyššiu prioritu pokladané riešenia v prospech koncového odberateľa energie. Domácnosti budú viac chránené proti praktikám nečestných dodávateľov elektriny a plynu. Domácnosti budú tiež vybavené právom bezplatne odstúpiť od zmluvy pri neodôvodnenom náraste ceny alebo pri nedohodnutej zmene iných podmienok. V návrhu zákona okrem väčšej ochrany odberateľov elektriny a plynu v domácnosti sa zvyšuje aj miera ich informovanosti, upravuje sa urýchlenie procesu zmeny dodávateľa, zavádza sa inštitút mimosúdneho vyrovnania sporov, kde sa odberateľ v domácnosti môže rozhodnúť nepostupovať súdnou cestou, ale využiť toto rýchlejšie konanie. Predložený návrh zákona nebude mať vplyv na rozpočet verejnej správy, sociálne vplyvy ani vplyv na životné prostredie. Očakáva sa pozitívny vplyv na podnikateľské prostredie a na informatizáciu spoločnosti. Navrhovaná právna úprava je v súlade s Ústavou Slovenskej republiky, ostatnými zákonmi a medzinárodnými zmluvami, ktorými je Slovenská republika viazaná. Vážený pán predsedajúci, vážené panie poslankyne, vážení páni poslanci, dovoľujem si vás požiadať o podporu predloženého návrhu zákona. Ďakujem.
Blanár, Juraj, poslanec NR SR (2016-11-30):
Ďakujem, pán predsedajúci. V rozprave k návrhu zákona o zdravotnom poistení vystúpila ako jediná pani poslankyňa Cigániková, ktorá podala jeden pozmeňujúci návrh. Aby sme mohli hlasovať o pozmeňujúcich návrhoch zo spoločnej správy a o pozmeňujúcom návrhu podanom dnes v rozprave, dajte, prosím, hlasovať o skrátení lehoty v zmysle rokovacieho poriadku, pán predsedajúci.
Grendel, Gábor, podpredseda NR SR (2022-12-06):
(Zaznievanie gongu.) Vážené panie poslankyne, vážení páni poslanci, pokračujeme v popoludňajšom rokovaní šiesteho dňa 78. schôdze Národnej rady Slovenskej republiky v prerušenom rokovaní o Správe generálneho prokurátora Slovenskej republiky o činnosti prokuratúry a poznatkoch prokuratúry o stave zákonnosti v Slovenskej republike za rok 2021 (tlač 1088). Dnes dopoludnia pred hlasovaním neukončil svoje úvodné slovo pán generálny prokurátor Maroš Žilinka, ktorému týmto odovzdávam slovo.
P. Paška, predseda NR SR: (2009-09-11):
Pán navrhovateľ, nech sa páči.
Laurenčík, Milan, podpredseda NR SR (2021-12-14):
(Zaznievanie gongu.) Vážené panie poslankyne, vážení páni poslanci, vzhľadom na to, že už dorokovali príslušné výbory, pristúpime k druhému čítaniu o zákone z 25. novembra 2021, ktorým sa mení a dopĺňa zákon č. 442/2002 Z. z. o verejných vodovodoch a verejných kanalizáciách a o zmene a doplnení zákona č. 276/2001 Z. z. o regulácii v sieťových odvetviach v znení neskorších predpisov a ktorým sa menia a dopĺňajú niektoré zákony, vrátenom prezidentkou Slovenskej republiky na opätovné prerokovanie Národnou radou Slovenskej republiky . Materiál je uverejnený ako tlač 819. Pani poslankyňa Hatráková má procedurálny návrh? Nie je v sále. Prosím, keby ste zrušili z obrazovky. Ďakujem. Dávam teraz slovo spoločnému spravodajcovi z výboru pre pôdohospodárstvo a životné prostredie pánovi poslancovi Vladimírovi Zajačikovi a prosím ho, aby informoval Národnú radu o výsledku prerokovania vráteného zákona vo výboroch. Pán poslanec, nech sa páči, máte slovo.
Pročko, Jozef, poslanec NR SR (2024-01-16):
Áno, pán Pellegrini, a naozaj chcem apelovať na to, že čo ste mi povedali, že s ľudskosťou treba za vami prísť, ja som prišiel a povedali ste, že vyriešite tie narážky na psychiatriu a rôzne naozaj dehonestujúce veci, ktoré tu Blaha predvádza. Doteraz sa tak nestalo, doteraz sa tak nestalo, takže naozaj, čo poviete, čo poviete, tak to skúste aj dodržať. Naozaj to skúste dodržať.
Šimko, Jozef, poslanec NR SR (2022-03-23):
Ešte k tomu sa chcem vyjadriť.
Sárközy, Irén, poslankyňa NR SR (2018-12-13):
Vážený pán predsedajúci, v rozprave vystúpili šiesti poslanci. Spoločná správa neobsahuje žiadne pripomienky prezidenta Slovenskej republiky. Sme preto v treťom čítaní, otvorte, prosím, rozpravu.
Bugár, Béla, podpredseda NR SR (2017-06-13):
Teraz otváram možnosť sa prihlásiť ústne do rozpravy. Končím možnosť sa prihlásiť. Ako jediná pani poslankyňa Gaborčáková. Nech sa páči, máte slovo.
Urban, Miroslav, poslanec NR SR (2022-11-15):
Ďakujem za slovo. Slovensko je naozaj zvláštna krajina, ktorá uprednostňuje záujmy migrantov, záujmy Bruselu a iných organizácií pred záujmami Slovákov. A keď už ste načrel do toho zdravotníckeho... zdravotníctva, ako prof. Krčméry vyšetruje v Kútoch tých migrantov, a tam stanovuje, neviem ako, zápal pľúc a podobné choroby, neviem, či tam majú röntgen, či nejaký labák, to je úplne absolútna trápnosť takto tých ľudí tam nejako sledovať a vyšetrovať a pán profesor na dôchodku toto rieši. Uvedomte si, že príde kríza energetická aj na Ukrajinu a my tu môžme čakať desaťtisíce, možno státisíce Ukrajincov. Ani toto neviete poriešiť, neriešite vôbec nič. To je absolútne, sú tu výpovede 2 100 lekárov a ja som si včera našiel odkaz na ambulancii, že mám uprednostňovať vyšetrenia ukrajinských vojakov pred Slovákmi. Rozumiete? Dobre, som vo vojenskej nemocnici, ale prečo by som mal uprednostňovať ukrajinských vojakov pred Slovákmi? A teraz budeme uprednostňovať migrantov? To čo sme za krajina? Ďakujem.
Bublavý, Dušan, poslanec NR SR (2013-10-28):
Ja by som chcel upozorniť pána kolegu Mičovského, že zákon pamätá a v § 3 c bod „iniciovať a rozvíjať súčinnosť s orgánmi štátnej moci a správy, s orgánmi samosprávy na všetkých stupňoch, aktívne sa podieľať na pripomínaní významu boja za národné oslobodenie a proti fašizmu, oslavovanie výročí, organizovanie podujatí pre mladú generáciu“. Čiže v návrhu zákona sa pamätá aj na obce. A tu chcem pripomenúť, že sa organizujú každý rok stretnutia s priamymi ešte žijúcimi obyvateľmi z protifašistického odboja, ktorí sa stretávajú či už so študentmi, ale aj s občanmi, a rozprávajú naozaj o tom, ako to v tom odboji bolo. A tu je veľmi potrebné pripomenúť, že treba podporovať boj proti fašizmu ešte aj teraz. Lebo fašizmus ako taký nevyhynul. Stále je tu dokola. I keď to niekomu sa zdá smiešne, ale naozaj treba proti fašizmu bojovať aj v terajšom období. A veľa obcí pamätá na pamätníky, nielen jedna obec, ktorú ste spomenul vy, Bukovec. Ale len v našom okrese na novomesku je v obciach, či už je to Ľubina, Bzince pod Javorinou, Moravské Lieskové, Bošáca, Stará Turá, obec Nárcie, ktorá bola vypálená. Tu to ľudia svojpomocne udržujú tieto pamätníky a každý rok sa tam stretávajú a pripomínajú si naozaj boj proti fašizmu a oslavujú ukončenie druhej svetovej vojny. A si to považujú, aby sa to takto vštepovalo ešte aj do mladej generácie. Čiže ja veľmi vítam takýto návrh, aký dávajú moji kolegovia a strana SMER – sociálna demokracia. Ja si to naozaj vážim, škoda, že už dávnejšie nebol takýto zákon prijatý. Ďakujem veľmi pekne.
Hrnčiar, Andrej, podpredseda NR SR (2018-02-06):
Takže prerušujem. Ešte nechám pána poslanca Zelníka, nech reaguje. Nech sa páči.
Jurinová, Erika, podpredsedníčka NR SR (2015-09-30):
Pán poslanec Záhumenský.
Hargaš, Ján, poslanec NR SR (2024-04-18):
Ja naozaj ďakujem za slovo, pán predsedajúci, a naozaj len kratučko. Vždy keď je kompetenčný zákon v pléne, treba sa mať na pozore, takže sme v prvom čítaní, takže len vyjadrujem záujem, že máme sa na pozore a budeme sledovať aj nejaké prípadné pozmeňováky vo výboroch a poslanecké. A hneď teda tá prvá vec na diskusiu, akože všetko ostatné ja chápem, že ako bol teda ustanovený ten predošlý úrad podpredsedu vlády, že to nebolo úplne najšťastnejšie legislatívne riešenie, takže chápem, že gro toho zákona je nejaké vyčistenie týchto, týchto kompetencií a vzťahov. Ani nieže kompetencií, ale skôr toho legislatívneho postavanie alebo právneho postavenia úradu. Ale tie zahraničné cesty štátnych tajomníkov a predsedov ústredných orgánov štátnej správy ma zaujali. Teda najmä v kontexte toho, že máme niektorých štátnych tajomníkov, ktorí nám tu pobehujú po lesoch na štvorkolkách a poletujú kade-tade ponad národné parky. Čiže len otázka, ktorú snáď do druhého čítania aj vyriešime, že či tento zoznam pracovných ciest potom bude aj nejak zverejňovaný ministerstvom zahraničných vecí, pretože, samozrejme, keď vláda schvaľuje zahraničné cesty členov vlády, tak je to verejne dohľadateľná informácia, aby nám to teda páni štátni tajomníci, keďže majú tendenciu pobehovať nám v priestoroch, kde by úplne pobehovať nemali, tak aby nám nezačali pobehovať aj v zahraničí, tam, kde by nám pobehovať možno to nebolo želateľné. Takže či to bude nejak verejne dohľadateľná informácia, alebo to budeme musieť nejak dolovať infožiadosťami potom z ministerstva zahraničných vecí. To asi nie je ani teraz na debatu v rámci pléna, len teda do druhého čítania, dúfam, že to vyriešime. Ďakujem pekne.
Hlina, Alojz, poslanec NR SR (2014-11-10):
Ďakujem veľmi pekne. Je zjavné, a vy aj sa, sa čudujete, vy ste tak, selánkovateli ste si tu nejaké tie dekády a s pánom Mihálom lomcovala emócia. A ja si myslím, že s veľa ľuďmi lomcuje emócia. A na vašom mieste by som to vyhodnocoval operatívne, racionálne a zodpovedne. Prvé budú Košice za dva dni. Viete, možno naozaj sa v tých ľuďoch naakumuluje a budú to chcieť aj tým povedať, ako sa dá čo najbližšie. A ja vám poviem inú ešte skutočnosť, ktorú som si všimol, a verím, že nielen ja, že sa niekto pridá. Sedí tu minister práce, sociálnych vecí a rodiny, ktorého som interpeloval, že čo s tými chúďatami-poštárkami, ktoré nútia, neviem čo. Takže tento minister tu sedí. A teraz vám poviem. (Reakcia z pléna.) Na predrečníka hovorím, nevyrušujte ma. Dvadsať jedna hodín rokujeme aktuálne. Dvadsať jedna hodín. Z toho tu bol Paška ungephär, približne štyri hodiny a pani Laššáková je bledá, ja len čakám, kedy spadne z tých schodov. My nie sme zamestnanci, na nás neplatí Zákonník práce, ja viem, ale je to ľudská elementárna slušnosť, ľudská elementárna slušnosť. Zmajkovičovú ste vyhodili ako, hodili ste ju ako psom, pán Figeľ je niekde v Berlíne. Sú tu dve ženy, ktoré sa striedajú a vedú 21 hodín schôdzu, mínus to, čo pán Paška si tu veľkoryso, keď tu bola celá suita, tak tu bol pri nich. Prosím vás, to je ten váš svet. To je to vaše smerácke hrdinstvo. A tieto situácie, áno, tieto situácie v ľuďoch otvárajú a vzbudzujú emócie, tú, ktorú teraz na správnom mieste, v pravý čas, na tepe dňa ukázal aj pán Mihál.
Suja, Miroslav, poslanec NR SR (2021-05-04):
Ďakujem za slovo, pán predseda. Ja si myslím, že pri takejto otázke by mala nastať zhoda naprieč politickým spektrom, lebo na tom sa musíme zhodnúť všetci, že finančná gramotnosť je základná vec, keď chceme, aby spoločnosť dobre fungovala, aby sa ľudia nezadlžovali a proste nerozvracali sa rodiny, lebo vidíme následok toho, keď niektorí ľudia, hoci aj dobrí ľudia, nie sú finančne zdatní. Zadlžia sa v rôznych nebankovkách a potom to strašne končí, rozvratmi rodín, prípadne samovraždami. Ja veľmi vítam ten návrh, že bolo by treba začať už na školách. Áno, najlepšie je už začať na školách, vysvetľovať na príkladoch, poukazovať na všetky riziká, ktoré sú s týmto spojené, keď sa človek zadlžuje bez rozmyslu. Samozrejme, môžu v živote nastať aj iné situácie, že ste finančne zabezpečení, ale môže sa stať nejaké nešťastie. Aj na to treba poukazovať, aby vlastne už tie deti s tým rátali, že aj toto sa v živote stáva a tak isto hovoríme, že banky niektoré majú nejaké poradenstvo. Áno, len máme tu aj nebankové spoločnosti. Ja si myslím, že treba poukázať na tento príklad, že banky veľakrát nedajú úver a potom títo ľudia idú do nebankových spoločností, kde si zoberú tie peniaze a skončia veľmi zle. Ja si myslím, že aj toto by bolo vplývať na ľudí a vysvetliť im, že toto nie je cesta. Druhá vec je, že možno by bolo niekedy do budúcnosti rozmýšľať nad nejakým, ja neviem, štátnymi pôžičkami, ktoré by týchto ľudí nedohnali do krachu a do zúfalstva, lebo je kopu, veľká skupina ľudí, ktorí v bankách sa nedostali ku peniazom. Nejaký podobný systém ako pôžičky v Indii, ktoré chudobným ľuďom požičiavali peniaze. Proste sa nejako potom z toho dostali, aj to vrátili, ale bez toho, že by im tam katastrofálne narastali nejaké úroky. Ale, ako vravím ešte raz, veľmi dobrý nápad a som rád, že ste s tým prišli a rád ho podporím.
Vášáryová, Magdaléna, poslankyňa NR SR (2013-12-13):
Ďakujem veľmi pekne za slovo. Len v krátkosti, vážení kolegovia, ako človek, ktorý písal ten text. Hovoríme v Čechách, hovoríme všade. Ja som po tom dlho pátrala, prečo sa hovorí na Slovensku a na Ukrajine. Podľa všetkých vyjadrení, ktoré som získala, je to preto, pretože ani Slováci, ani Ukrajinci nemali svoj štát predtým. Preto sa hovorilo „na“ a nie „v“. Preto som tam dala „v Ukrajine“. Ale keď to chcete zmeniť „na Ukrajine“, nech sa páči, je to úzus. Ale vysvetľovala som to už pánu predsedovi. Ako myslíte, ja s tým budem súhlasiť. Ale je to, takéto vysvetlenie je za tým. Mali by sme sa naučiť, že na záhrade, na niečom, je vždy na niečom hore v slovenčine. Pokiaľ nechceme používať bohemizmy a mali by sme si začať všímať, ako o tom hovoríme a mali by sme hovoriť „v Ukrajine“ a nie „na Ukrajine“. Ďakujem veľmi pekne.
M. Číž, podpredseda NR SR: (2006-12-05):
Pán poslanec Novotný, máte slovo. Pani poslankyňa Sabolová je prvá, takže, nech sa páči. No ideme podľa tabule, pokiaľ je to tam tak naznačené, tak nech sa páči. Máte slovo, pani poslankyňa. Poprosím techniku, prehodiť.
Liba, Peter, poslanec NR SR (2022-06-15):
Ďakujem. Prosím, pán predseda, aby ste dali hlasovať o tom, že Národná rada sa uzniesla v súlade s § 73 ods. 3. písm. c) zákona o rokovacom poriadku prerokovať predložený návrh zákona v druhom čítaní.
Pčolinský, Peter, podpredseda NR SR (2023-06-21):
Uzatváram možnosť sa prihlásiť s faktickými poznámkami. Šesť faktických poznámok. Pán poslanec Galek.
Pellegrini, Peter, podpredseda NR SR (2020-04-02):
Ďakujem pekne. Na vaše vystúpenie tri faktické poznámky, končím možnosť prihlásiť sa s faktickými. Pán poslanec Dostál.
Glváč, Martin, podpredseda NR SR (2018-09-11):
Ďakujem. Dávam slovo spravodajcovi, ktorého určil navrhnutý gestorský výbor pre hospodárske záležitosti, pánovi poslancovi Bagačkovi. Nech sa páči.
Glváč, Martin, podpredseda NR SR (2018-02-02):
Ďakujem. S faktickou poznámkou jedna pani poslankyňa. Končím možnosť prihlásiť sa. Nech sa páči, pani poslankyňa Kuciaňová.
Šeliga, Juraj, podpredseda NR SR (2020-04-03):
Ďakujem pekne. Otváram rozpravu. Do rozpravy som nedostal žiadnu písomnú prihlášku. Pýtam si, či sa chce niekto do rozpravy prihlásiť ústne. Nie, ďakujem. Uzatváram možnosť prihlásiť sa do rozpravy. Vyhlasujem rozpravu za skončenú. Pýtam sa, chce k rozprave zaujať stanovisko navrhovateľ? Nie, ďakujem. Spravodajkyňa takisto nie. Prerušujem rokovanie o tomto bode programu. Dobre, budeme pokračovať v druhom čítaní o vládnom návrhu zákona o mimoriadnych opatreniach v súvislosti so šírením nebezpečnej nákazlivej ľudskej choroby COVID-19 v oblasti zdravotníctva, a ktorým sa menia a dopĺňajú niektoré zákony . Tento vládny návrh zákona má tlač č. 46, výsledky rokovania výborov sú v tlači č. 46a. Poprosím pána ministra zdravotníctva Slovenskej republiky Marka Krajčího, aby vládny návrh zákona odôvodnil. Nech sa páči, pán minister.
Osuský, Peter, poslanec NR SR (2019-02-01):
Ďakujem pekne, pán predseda. No, kolega Fecko, ako ste si všimli, my sme nepísali o iných zvieratách, teda kedysis operetný spevák bratislavský bol známy tým, že chová kajmany, predstava, že by sme to mali tak, ako to vy dramatizujete, teda vymyslíte problém a potom s ním hrdinsky bojujete, že niekto príde s aligátorom do kaviarne, prípadne s kravou, asi s nášho návrhu zákona nevyplýva. A ešte raz hovorím, počet dohryzených a atakovaných a vydesených na uliciach Prešova alebo kdekoľvek inde, je zrejme ťažko porovnávateľný so zariadeniami, kde tie zvieratá v západnej Európe sú bežnými hosťami No pokiaľ ide o pani Nehézovú, samozrejme, takto demagogicky vytrhnuté z toho, je len potvrdením toho, čo hovorím, že poznám nejedného človeka, ktorý mi vzdialenejší ako štandardný pes. A... Napríklad náckovia. A pokiaľ teda ide o konflikt záujmov, v ňom ozaj nie som, ale domnievam sa, že ak tento návrh, túto novelu prijmeme, tak rozhodne neohrozíme zdravie ľudu a nemyslím si, že stojí za to len z princípu, že to navrhla opozícia, to potlačiť.
Kollár, Boris, predseda NR SR (2021-10-20):
Ďakujem. S ďalším procedurálnym návrhom, pán poslanec Čekovský.
Heger, Eduard, predseda vlády SR (2021-05-13):
Ďakujem veľmi pekne. Vážený pán poslanec, keď som si čítal tú otázku, tak som si presne hovoril, že nie, nie, že takto, oddeľme dve veci, jedna je reforma verejnej správy. Áno, tá trošku, by som povedal, pôvodné plány boli, že spustiť ju skôr tú celú diskusiu. Ja som si prial tak niekde začiatkom roka. Samozrejme, aj pandémia výrazne ovplyvnila to smerovanie, ale myslím si, že sme veľmi blízko k tomu, aby sme tento trialóg minimálne začali viesť v najbližších, v najbližších týždňoch. Takže tá reforma verejnej správy je samostatná, veľká, veľmi veľká téma. Ja som to deklaroval, ešte aj keď som bol ako minister financií, že si myslím, že je veľmi dôležité, aby za stolom sedeli aktéri, ktorých sa to bytostne týka. Verím, že táto diskusia bude veľmi konštruktívna, že veľa expertízy príde práve z roviny alebo z úrovne samosprávy. Sám sa na ňu teším a je to jedna z vecí, ktorú by som veľmi chcel, aby sa podarila a bola úspešná, aby sme nastavili tú samosprávu alebo spoluprácu samosprávy a štátu tak, aby to veľmi dobre fungovalo, aby tu išlo o skutočnú spoluprácu, z ktorej budú benefitovať v prvom rade občania, aby sme sa navzájom dopĺňali, aby sme vyčistili aj originálne kompetencie, prenesené kompetencie, financovanie, všetko, čo s tým súvisí, že začať v tom, by som povedal, upratovať po dlhých rokoch. Takže takto bude prebiehať ten dialóg. Tie veci, ktoré ste spomenuli, to sú veci, ktoré tiež potrebujeme riešiť, ale je to, to chcem veľmi, tak by som povedal, zdôrazniť, že s návrhmi, s ktorými prichádza vláda do medzirezortného pripomienkového konania, že je to návrh, o ktorom sa chceme a vieme baviť, a tak, prosím, k tomu aj pristupujte, že neni potrebné hneď ísť do úplnej konfrontácie, ale je to skôr o hľadaní prieniku a nových riešení. Čiže aj my musíme predložiť do verejnej diskusie nejaký návrh. A tá verejná diskusia ukáže, do akej miery ten návrh je kvalitný alebo nie je. Nebojíme sa, ak by aj nebol dostatočne kvalitný, pretože práve tou expertízou, ktorá prichádza aj z mimo štátu, môže obohatiť a obzvlášť pri takýchto závažných reformách, ako je napríklad aj reforma stavebného zákona. Takže to vieme, že na toto sa dlho čakalo, viackrát to crashtestom neprešlo. Verím tomu, že teraz tomu tak nebude, že spoločnými silami a spoločnou komunikáciou a pripomienkovaním budeme môcť dôjsť k zákonu alebo k novele stavebného zákona tak, aby naozaj pokryla všetky tie potreby, ktoré dnes na trhu máme. Takže neznamená to, že teraz my by sme chceli ako vláda tuto nanucovať niekomu vlastnú predstavu, práve naopak, chceme určite o veciach diskutovať a určite tak aj o samotnej reforme verejnej správy. Ďakujem, skončil som.
P. Hrušovský, predseda NR SR: (2004-10-20):
Pán poslanec Mikuš. Zapnite pána poslanca Mikuša.
Košútová, Magda, poslankyňa NR SR (2014-07-09):
Ďakujem pekne za slovo. Vážená pani predsedajúca, vážené pani poslankyne, páni poslanci, pozmeňujúcim návrhom k tlači 1087 prijatým vo Výbore Národnej rady Slovenskej republiky pre hospodárske záležitosti, uvedeným v bode 2 spoločnej správy, sa v § 6 písm. j) dopĺňa predaj živých zvierat na trhových miestach o ďalšie druhy a to: hovädzí dobytok, ošípané, ovce, kozy a kone. Podľa vyjadrenia Štátnej veterinárnej správy táto nesúhlasí s rozšírením predaja živých zvierat na trhových miestach, s ich predajom na trhových miestach nie je súhlas hlavne z dôvodu veľkého rizika prenosu chorôb, ako aj z hľadiska nemožnosti dodržiavania požiadaviek na ochranu zvierat pri predaji týchto druhov na trhoch a trhoviskách. Tieto druhy vyžadujú osobitné požiadavky na ich ochranu a pohodu. Vo väčšine ide o prežúvavce, ktoré si vyžadujú vyššie nároky na kŕmenie, napájanie a zvýšené nároky na ustajňovacie priestory, ochranu pred poveternostnými podmienkami a podobne. V súvislosti s tým vzniká problém s odstraňovaním vedľajších živočíšnych produktov na trhoviskách a trhoch, kde nie sú vytvorené podmienky na ich bezpečné a neškodné odstránenie. Pokiaľ ide o hovädzí dobytok, ošípané, ovce, kozy a kone, tieto sa musia prepravovať na trhové miesta a z nich za dodržiavania požiadaviek nariadenia Rady ES č. 1/2005 o ochrane zvierat počas prepravy, čo pre chovateľa znamená byť schválený ako prepravca zvierat, a ak ide o prepravu nad osem hodín, schváleniu podlieha aj motorové vozidlo, ktorým sa zvieratá prepravujú. Tu vniká odôvodnená obava z porušovania welfare zvierat. Posúvané zvieratá na trh, trhovisko, tržnicu musia byť sprevádzané sprievodnými dokladmi, na ktoré musia byť premiestnené potvrdeniami príslušnej regionálnej veterinárnej potravinovej správy. V opačnom prípade nebudú dodržané základné veterinárne požiadavky. Pokiaľ ide o zabezpečenie požiadaviek na identifikáciu a registráciu zvierat na trhoch a trhoviskách, všetky trhové miesta by museli byť registrované v centrálnej evidencii hospodárskych zvierat, aby sa zabezpečilo, že sú registrované všetky presuny zvierat. Zákon v súčasnom znení umožňuje organizovať zväzom a združeniam chovateľov aj týchto druhov zvierat špeciálne propagačné akcie spojené s ich predajom, kde na základe stanoviska príslušného orgánu veterinárnej správy sú určené požiadavky na zdravie zvierat a ich ochranu pri takýchto akciách, čo nie je možné zabezpečiť pri predaji iným spôsobom na trhovom mieste. Okrem toho zákon v žiadnom prípade nepripúšťa predaj zvierat ambulantným spôsobom. Z dôvodov, ktoré som tu predniesla, navrhujem, aby sa bod dva spoločnej správy vyňal na osobitné hlasovanie. Neviem, či si kolegovia viete predstaviť, že by na Miletičku niekto doviezol 600-kilového býka a predával by ho ako živé zviera. Ďakujem pekne.
Rajtár, Jozef, poslanec NR SR (2016-04-21):
... napríklad INESS, INEKO, HPI a ďalšie – a mne by bolo cťou, keby všetky boli moje, to by mi slúžilo naozaj ku cti. Bohužiaľ, to je precenenie mojich síl, nie sú moje, sú to inštitúcie, ktoré sú, inštitúcie, ktoré sú, ktoré sú, no, naše. Keď to povieme zoširoka, tak naše, ale tak sú to kvalitné inštitúcie nezávislé odo mňa. Tento program Agenda 2020 je naozaj cesta k efektívnemu, štíhlemu štátu a konečne už aj k radiálnemu zvýšeniu životnej úrovne. No a myslím, že aj s kolegami sme ochotní pomôcť tejto vláde a budeme navrhovať body z tohto programu, ktoré Slovensku pomôžu. Dokonca si myslím, že by nám nevadilo, aj keby ste tieto body navrhovali vy ako svoje vlastné. Radi ich podporíme. A ak sa tak nestane, budeme ich my predkladať. Ak však táto vláda bude naozaj vládou kontinuity, ako sa vyhrážajú, že budú, budeme konštruktívnou opozíciou a podporíme aj tie menšie zmeny na prospech občanov Slovenska. Ďakujem za pozornosť. (Potlesk.)
P. Paška, predseda NR SR: (2006-12-06):
(Hlasovanie.) 141 prítomných, 60 za, 32 proti, 49 sa zdržalo. Konštatujem, že sme neprijali pozmeňujúce návrhy pani poslankyne Biró. Ďalej.
Jurinová, Erika, podpredsedníčka NR SR (2015-05-29):
Ďakujem pekne, pán navrhovateľ. Dávam slovo spravodajcovi, ktorého určil navrhnutý gestorský výbor pre zdravotníctvo, poslancovi Viliamovi Novotnému.
Osuský, Peter, poslanec NR SR (2013-07-01):
Ďakujem pekne, pán predsedajúci. Ja mám skôr na teba, pán poslanec Viskupič, faktickú otázku. Osobne nemám vonkoncom problém s nezávislými kandidátmi i v našom zastupiteľstve. Máme nezávislých kandidátov. Považujem to za veľmi dobrú metódu, ako aktivizovať i ľudí, ktorí nechcú ísť cestou politických strán. Pýtam sa ale na teoretickú, matematickú otázku. Povedzme, že v zastupiteľstve v nejakej obci či mestskej časti alebo inde kandiduje, povedzme, nejaká zostava kandidátov za politické strany, povedzme, za štyri politické strany, ktoré by z tohto titulu mali zástupcov vo volebnej komisii, a povedzme, že by kandidovali desiati nezávislí kandidáti, myslíš to v tom svojom zákone tak, že sa dajú do osudia štyri politické strany, ktoré nominujú väčší počet kandidátov, a každý z desiatich úplne od seba nezávislých kandidátov by dodal jedného svojho člena do volebnej komisie a z nich by sa losovala tá množina alebo že by nezávislí kandidáti sa dohodli na svojom zástupcovi vo volebnej komisii, ktorý by sa staral o to, aby ich nepoškodzovali? V tom prípade bude trošku problém, ak väčší počet poslancov za štandardné politické strany bude zastúpený pri koalícii možno len jedným-dvoma pozorovateľmi a každý z tých kandidátov by mal svojho pozorovateľa, to znamená, v tom prípade by teoreticky sa mohlo stať, že štandardné politické strany pri istej náhode losovacej by vôbec nemali zástupcu a celá komisia by bola obsadená jednotlivými pozorovateľmi nezávislých kandidátov. Budem rád, ak mi na toto predsa odpovieš, lebo to sa mi zase zdá trošku „príliš“. Ale v zásade s nezávislými kandidátmi nemám nijaký problém.
Laššáková, Jana, podpredsedníčka NR SR (2012-10-18):
Reagovať na faktické poznámky chce pán minister. Takže, nech sa páči. Prosím, zapnite pána ministra.
Laurenčík, Milan, podpredseda NR SR (2021-09-21):
Ďakujem, pán poslanec, prosím, zaujmite miesto pre spravodajcu. Ja teraz otváram všeobecnú rozpravu. Do rozpravy som nedostal žiadnu písomnú prihlášku, preto sa pýtam, či sa hlási niekto do rozpravy ústne. Končím možnosť prihlásiť sa do rozpravy, do rozpravy sa prihlásili dvaja páni poslanci. Ako prvý vystúpi pán poslanec Ondrej Dostál, nech sa páči, máte slovo.
P. Paška, predseda NR SR: (2008-07-02):
(Hlasovanie.) 141 prítomných, 54 za, 74 proti, 13 sa zdržalo. Bod 11 sme neschválili.
Žiak, Miroslav, poslanec NR SR (2022-02-03):
Ďakujem, pán podpredseda. Pán Mazurek neušiel svojmu nacitárajskému štýlu. Hovoril tu o pluralite názorov; áno, môžeme sa baviť o pluralite názorov, ale to budú stále len názory a nie fakty. V 21. storočí, v postfaktuálnej dobe si svoje názory na vedecké fakty nechajte doma a nešírte tu vyslovene sprostosti! Obvinil ste ma, že spike proteín a očkovanie nefunguje. No máme dáta napríklad z bojnickej nemocnice, kde za posledného pol roka zomrel jeden človek, ktorý bol vakcinovaný – aj to bol vakcinovaný len jednou dávkou, a to bol polymorbídny. Vy ste polytupý, ale polymor... polymorbídny znamená, že má viacej rôznych ochorení. Milujem cestovanie a veľa cestujem, počúvam cestovateľské cestopisy a každý cestovateľ povie, že krajiny tretieho sveta, ktoré sú chudobnejšie, majú rôzne vakcíny z Ruska, z Číny a všelijaké shit, shity vakcíny oproti Pfeizeru, nám závidia a nechápu, že my tu máme zadarmo modernú RNA vakcínu a tupci ako vy tu ju budú spochybňovať. To je niečo šialené! A v krajinách tretieho sveta si chytajú za hlavu. A keď im títo ľudia rozprávajú, že máme tu takých poslancov, ako ste vy, tak (povedané so smiechom) normálne žasnú. A to sú krajiny tretieho sveta! Máme sa asi príliš dobre na to, aby sme si zaslúžili blahobyt. No a vy ste povedal, že povinné očkovanie je fašistické opatrenie, tak ja vám len v krátkosti sa pokúsim, už nemám dlho času, vysvetliť, že na čo všetko máme povinné očkovanie. A keby ste vedel, ako vznikali vakcíny na tieto ochorenia, ako je záškrt, ktorý je povinné očkovanie, máme od roku 1946, tetanus, máme povinné očkovanie od roku 1956, máme tu čierny kašeľ, povinné očkovanie od roku 1956, všetko za toho krásneho socializmu, ktorý tu vy obhajujete. Hepatitída typu B, povinné očkovanie od roku 1998, hemofilné invazívne infekcie, povinné očkovanie od roku... (Prerušenie vystúpenia časomerom.)
Pčolinský, Peter, podpredseda NR SR (2023-06-14):
S ďalšou faktickou pán poslanec Blcháč, ktorý bude reagovať na kolegu Ferenčáka.
Jurinová, Erika, podpredsedníčka NR SR (2014-07-04):
Na vaše vystúpenie chce reagovať jeden pán poslanec s faktickou poznámkou. Uzatváram možnosť prihlásiť sa. Nech sa páči, pán poslanec Kamenický.
Hrušovský, Pavol, podpredseda NR SR (2010-12-02):
Hlasujeme o bode 18 zo spoločnej správy. (Hlasovanie.) 145 prítomných, 78 za, 64 proti, 3 sa zdržali. Návrh sme schválili.
Baránik, Alojz, poslanec NR SR (2018-10-19):
Ďakujem. Ja sa prihlásim do rozpravy a potom poviem viac. Ďakujem.
Glváč, Martin, podpredseda NR SR (2017-03-23):
Otváram rozpravu. Do rozpravy som nedostal žiadnu písomnú prihlášku. Pýtam sa, či sa chce prihlásiť niekto do rozpravy ústne. Nie je tomu tak. Ukončujem možnosť prihlásenia sa. Vyhlasujem rozpravu za skončenú. Chce zaujať nejaké stanovisko navrhovateľ? Spravodajca? Nie je tomu tak. Prerušujem rokovanie o tomto bode programu. Vážení páni poslanci, poslankyne, chcem sa spýtať, nakoľko sme, dostal som včera informáciu, že ďalší, to je 21., bod by mal predniesť pán podpredseda vlády Peter Pellegrini, ja som nepredpokladal, že pôjdeme tak rýchlo, tak sme nedali o tom o piatej hlasovať, hoci je pripravený zastúpiť ho pán minister, pán podpredseda by bol rád, aby mohol tento návrh predniesť sám a diskutovať s vami, či je všeobecný súhlas, že by sme dali na stredu na deviatu tento bod. (Súhlasná reakcia pléna.) Ďakujem veľmi pekne za pochopenie. Nasleduje druhé čítanie o vládnom návrhu zákona, ktorým sa mení a dopĺňa zákon č. 79/2015 Z. z. o odpadoch a o zmene a doplnení niektorých zákonov v znení neskorších predpisov . Vládny návrh zákona je uverejnený ako tlač 344. Spoločná správa výborov má tlač 344a. Prosím ministra životného prostredia Lászlóa Sólymosa, aby vládny návrh odôvodnil, nech sa páči.
Podmanický, Ján, poslanec NR SR (2012-07-02):
Ďakujem pekne. Vážený pán poslanec Mihál, vážená pani poslankyňa Nicholsonová, vy sa snažíte postaviť tieto návrhy do nejakej kontradikcie s vládnymi návrhmi, ale tu nikto nepovedal, že mnohé návrhy, s ktorými prichádzate, že sú všetky a priori zlé. Ja s mnohými vecami, o ktorých hovoríte, pretože uznávam, že máte skúsenosti z riadenia rezortu, ja mnohé tieto návrhy uznávam. Takisto ako uznávam aj mnohé návrhy pána poslanca Kaníka, len sa mi zdá, že nemôžeme komplexné riešenie naskladať tak, že vy navrhnete jeden zákon, ktorý je odtrhnutý od druhého zákona, ktorý navrhne pán poslanec Kaník, pani poslankyňa Nicholsonová navrhne tretí zákon a potom sa tvárite, že to všetko spolu pasuje. Možno myšlienkovo to pasuje, ale technicky a formálne a legislatívno-technicky, to vznikne z toho taký problém, že ja si myslím, že toto nie je cesta takto pripravovať zákony v takej zložitej oblasti, ako je táto oblasť. Naopak, myslím si, že vláda vytvorila priestor v Rade pre solidaritu a rozvoj, kde sú zástupcovia všetkých spoločenských, sociálnych skupín, ktoré prezentujú tieto názory, o ktorých hovoríte vy. A myslím si, že vláda viackrát deklarovala, že je tu snaha nájsť spoločné riešenie, ktoré bude akceptovateľné čo najväčším počtom sociálnych partnerov. Takže myslím si, že také komplexné riešenia, ako navrhujete vy vo svojich zákonoch, alebo ako navrhuje pán poslanec Kaník s kolegami, nie je priestorom pre poslancov, ale pre vládu. Neverím tomu, že poslanci svojím poslaneckým návrhom dokážu komplexne upraviť tak zložitú oblasť, ktorá, ktorou sociálna oblasť je. Napokon dôveru dostala táto vláda a verte, že táto vláda vyrieši ten problém naozaj komplexne.
Grendel, Gábor, podpredseda NR SR (2022-10-04):
Kolegovia, poprosím vás, rešpektujme zákon o rokovacom poriadku, vráťte, prosím, minútu naspäť pánovi poslancovi Cmorejovi. Prerušujem teraz schôdzu do hlasovania, teda do 17.02 h. na päť minút a potom budeme pokračovať. (Prestávka.)
Vetrák, Milan, poslanec NR SR (2021-02-03):
Kolegyne, kolegovia, nechcem nejako dlho zdržiavať, mám jeden legislatívnotechnický pozmeňovák. Dôvod, prečo až teraz v pléne, je ten, že boli sme obidvaja aj s pánom podpredsedom vlády zaneprázdnení a potrebovali sme si vyjasniť jednu pripomienku, ktorá vyplýva zo stanoviska parlamentnej legislatívy. O čo ide? Ja nakoniec, samozrejme, prečítam ten pozmeňujúci návrh, ten normatívny text, ale v princípe nie jednotlivé členské štáty, ale Európska únia vyjednávala za členské štáty jeden medzinárodný dohovor. Ten medzinárodný dohovor sa všeobecne spomína v texte návrhu zákona s tým, že nejakým spôsobom bolo treba spraviť odkaz na ten medzinárodný dohovor, lebo on je automaticky súčasťou, alebo on tým, že ho Slovenská republika nevyjednávala, tak nie je v Zbierke zákonov, čiže my ho vťahujeme cez nariadenie Európskej únie a parlamentnej legislatíve sa nezdalo najvhodnejšie, aby sme ten odkaz spravili spôsobom, že dáme odkaz na dohovor a odkazujeme na nariadenie, že bolo to také troška mätúce, takže jediný zmysel toho pozmeňováku je to, že z toho slovíčka nad dohovorom, ten odkaz nedáme nad dohovor, ale v tej istej vete ho presúvame nad iné slovo, nad tej medzinárodnej organizácie, ktorá ten dohovor prijala. To je v podstate všetko, je to, tam nie je viac čo vysvetľovať, ja teda prečítam ten pozmeňujúci návrh, v článku, alebo teda vládny návrh zákona, ktorým sa mení a dopĺňa zákon č. 469/2003 Z. z. o označeniach pôvodu výrobkov a zemepisných označeniach výrobkov a o zmene a doplnení niektorých zákonov v znení neskorších predpisov a ktorým sa mení zákon Národnej rady Slovenskej republiky č. 152/1995 Z. z. o potravinách v znení neskorších predpisov sa mení a dopĺňa takto: V čl. 1 bode 22 v § 31a ods. 3 sa nad slovami „dohovoru“ a „dohovore“ vypúšťa odkaz „7a)“ – je v úvodzovkách – a nad slovo „vlastníctva“ sa umiestňuje odkaz „7a)“, takisto v úvodzovkách. Odôvodnenie som už uviedol. To je všetko, čo by som k tomuto chcel uviesť, a, samozrejme, ak chce niekto sa niečo spýtať alebo reagovať, tak veľmi rád ešte dovysvetľujem. Ďakujem pekne.
Hrnčiar, Andrej, poslanec NR SR (2013-06-20):
Ďakujem. Ja súhlasím s kolegom Érsekom, treba podporiť každé jedno euro, ktoré ide do športu a do kultúry, ale drobenie financií, ktoré sa rozdeľujú do športu medzi viaceré subjekty, môže viesť k netransparentnému a nekontrolovateľnému nakladaniu s takýmito finančnými prostriedkami. A keďže neexistujú ani kritériá, ani spôsob pre rozdeľovanie takýchto financií, môže to vzbudzovať dôvodnú obavu, že sa práve tieto financie budú rozdeľovať na základe straníckej príslušnosti žiadateľa. Ja som sám zvedavý, keď odkontrolujeme po, po istej dobe zmluvy, komu boli takéto financie pridelené, tak bojím sa, že naozaj zistíme, že naj, najväčší počet tam bude starostov dajme tomu, ktorí kandidovali za stranu SMER. Úlohou splnomocnenca pre šport by nemalo byť len prioritne rozdeľovanie dotácií, ale hlavne vypracovanie stratégie alebo koncepcie financovania športu, ktorá na Slovensku dlhodobo chýba. Napríklad tak, ako je to v Českej republike, kde výnosy z hazardných dier, hier sa používajú priamo v športe. Vidno to na infraštruktúre, pri každej základnej škole je tartanová dráha, atletické štadióny, vidno to na práci s mládežou a nakoniec sa to odzrkadľuje aj v profesionálnom športe, kde Česká republika dlhodobo dosahuje oveľa lepšie výsledky ako u nás. Ďakujem.
Ďuriš Nicholsonová, Lucia, podpredsedníčka NR SR (2017-04-06):
Prepáčte, čo toto má znamenať? Akého nejakého úradu?
Halgašová, Jarmila, poslankyňa NR SR (2021-11-26):
Ďakujem. Ja jednoznačne vítam túto iniciatívu pánov poslancov, ja predpokladám, že sa tu bavíme momentálne o marihuane. V každom prípade mne tu chýba celospoločenská diskusia, my sa týmto témam, citlivým témam ako keby zámerne vyhýbame, nechceme na túto tému diskutovať. Pokiaľ ide o alkohol, tabak, marihuanu, tak môžme sa baviť, ktorá, ktorá droga je, má škodlivejšie účinky na zdravie, a bolo by dobré, keby sa porovnali tieto štúdie účinkov na zdravie. Ja som presvedčená o tom, že tabak a alkohol má oveľa škodlivejšie účinky na zdravie. Ale pokiaľ ide o tento zákon, chcela by som povedať, že určite je potrebné rozlíšiť medzi prechovávateľom tejto drogy v malých množstvách a malých množstiev a, a tými, čo páchajú trestný čin, čiže tými dílermi. Určite, určite som zástancom toho, že užívateľ, resp. prechovávateľ by nemal byť takto drakonicky trestaný. A pochopia to najmä tí, ktorých sa tejto (tieto, pozn. red.) osobné príbehy dotknú, dotknú osobne napríklad na vlastných deťoch. Ja si neviem predstaviť, žeby moje dieťa ešte maloleté, alebo teda dvadsaťročné putovalo do väzenia zato, že mu bolo nájdených 5 gramov drogy, na 10 rokov. Môžme to považovať za zničený život. Samozrejme, ten výmaz z registra trestov sa dá urobiť, ale výmaz v psychike toho mladého človeka urobiť neviete.
Bugár, Béla, podpredseda NR SR (2018-10-24):
Môžem tam, môžem to vysvetliť bez pána Bublavého, ale už vidím, že sa prihlásil. Dobre ste počuli, že páni poslanci stiahli ten návrh, podľa ktorého zákon vstúpi do platnosti od 1. 1. budúceho roku. Tým pádom zákon by mal vstúpiť do platnosti hneď od prvého..., 1. 11., 1. novembra, to pán prezident ťažko asi vráti, alebo keď vráti, tak nebudeme môcť to prerokovať, takže o tom to je, ale však v poriadku. Pán poslanec Bublavý, nech sa páči. A musím povedať, že vyprosím si rôzne obvinenia, že kto čo chce prepašovať. Toto sú metódy iných. Nech sa páči, pán poslanec.
Antal, Peter, poslanec NR SR (2017-10-18):
Dajte, prosím, hlasovať o bode 17.
Čepček, Martin, poslanec NR SR (2021-01-14):
Katka, úplne súhlasím s tvojím vystúpením. Mne však na tomto celom najviac vadí to, ako sa táto schôdza zvolala a ako ideme rokovať o šiestich pozmeňovacích návrhoch, o ktorých nevieme nič. O niektorých veciach sme predsa mohli rokovať aj skôr. Hlavne o tých, ktoré boli, sú teda súčasťou tohto zákona a dali sa stihnúť aj skôr. Ďakujem.
Viskupič, Marián, poslanec NR SR (2021-02-04):
Ďakujem, pán predsedajúci, za slovo. Kolegovia, veľmi pekne ďakujem za všetky pripomienky a začnem pre pána kolegu Suju. To je možnosť. Čiže tá, toto ustanovenie tých 65 rokov alebo teda dôchodkový vek dáva možnosť zamestnávateľovi vlastne ukončiť z tohto dôvodu vlastne pracovný pomer. Ak vlastne stále ho potrebuje, toho zamestnanca, a robí robotu, ktorá teda proste je potrebná, tak môže zostať, to je jedna vec, ale zároveň to nie je nútenie ani v tom opačnom. Človek, dneska je dôchodkový vek necelých 62, človek môže, samozrejme, odísť skôr. Toto nie je vôbec ustanovenie, ktoré by ho nútilo byť v práci. Takto, aby to bolo jasné, možno to ešte pán minister presnejšie vysvetlí. Čo také? V podstate pánovi kolegovi Richterovi z veľkej časti odpovedal už Peťo Cmorej, tie kolektívne zmluvy tam je asi, asi ten iný pohľad, ktorý proste je nejak možno prirodzený a verím, že sa budú hľadať vždy najlepšie riešenia. Skutočne ešte možno spomeniem jednu vec, ak mám ešte pár sekúnd, ono sa to možno zdá, kolegovia to spomenuli, to umožnenie vlastne dohôd okamžite, nie vlastne s tým jednodňovým predstihom, je veľmi, veľmi dôležité, to skutočne v tom poľnohospodárstve takáto malilinká zmena veľmi, veľmi pomôže. Takže ďakujem pekne ešte raz.
Vons, Peter, poslanec NR SR (2023-06-20):
Pán predseda, keďže sme schválili pozmeňujúci návrh z rozpravy, odporúčam hlasovať o tom, že predložený návrh zákona prerokujeme v treťom čítaní ihneď.
Hargaš, Ján, poslanec NR SR (2024-04-24):
Ďakujem, pani Kolíková, za váš príspevok, kde ste sa venovali aj tomu, odkiaľ budeme čerpať financie, keď nám zastavia tie financie z Európskej únie, a mne vtedy došlo, že kolegovia z SNS to úplne nedomysleli s tým zahraničným financovaním, že? Lebo keď teda sa, tak ja skúsim hrať teda vašu, vašu hru, kolegovia, že vadí vám politická aktivita, ktorú financuje niekto zo zahraničia. No tak politickú aktivitu v prvom rade robia politici, napríklad v prípade koalície sú to väčšinou ministri na ministerstvách, ktoré čerpajú eurofondy. Viete, eurofondy sú zo zahraničia. Takže ja by som to dohnal na ďalšiu úroveň, že teda poďme označovať aj ministerstvá a ministrov ako, ako organizácie so zahraničnou podporou, úplne to vidím ako v tej televízii, teraz tie titulky, keď hovorí minister, tak je tam meno ministra a odkiaľ je, tak si to predstavujem, Martina Šimkovičová, ministerka kultúry so zahraničnou podporou. (Smiech.) Máte? To by, to by šlo? Alebo vyberte si hocijako. Šutaj, pán Šutaj Eštok, minister vnútra so zahraničnou podporou. Lebo tak čerpá to ministerstvo eurofondy, tak zjavne aj ten treshold prekročí, ktorý máte v zákone. Skúste sa nad tým zamyslieť, že keď už teda ideme označovať, ja neviem, prečo ste si práve ten jeden sektor vybrali, tak vadí vám asi, že sa nejak vyjadrujú k politickému dianiu, tak rádovo viac sa vyjadrujú ministri vašej vlády k politickému dianiu a sú na čele organizácií, ktoré majú zahraničnú podporu. No tak buďme principiálni a poďme to dotiahnuť naozaj do dokonalosti a upravme aj, aj tie plakety ministerstiev na stenách, tie, tie bronzové tabule a všetko. Jednoducho keď so zahraničnou podporou, tak potom označovať každého. Ďakujem za pozornosť. (Potlesk.)
Kamenický, Ladislav, poslanec NR SR (2014-07-08):
Ďalej budeme hlasovať o bode zo spoločnej správy 62 s odporúčaním gestorského výboru neschváliť.
Galko, Ľubomír, poslanec NR SR (2016-09-14):
Ďakujem pekne, pán predseda, pri všetkej úcte a veľmi korektne a veľmi slušne chcem povedať, že aj niektorí poslanci z opozície včítane mňa niekedy vo výrokoch uletíme, mne sa už stalo, že som tu uletel, aj som sa ospravedlnil. Takisto niekedy tu padajú aj zo strany opozičných poslancov výroky, s ktorými sa nestotožňujem a nemali by tu zaznieť, ale vzhľadom k tomu, čo tu predviedol pán podpredseda Martin Glváč vo svojom procedurálnom návrhu, keď som očakával, že sa zachová ako chlap a že sa ospravedlní, tak on miesto toho nám tu ide vysvetľovať, že povedal niečo iné, ako povedal, trvám na tom, aby ste dali hlasovať o mojom procedurálnom návrhu, o uznesení, ktoré som navrhol, a teraz to doplním už len tým, že si myslím, že Martin Glváč by sa mal pratať zo svojej pozície podpredsedu Národnej rady. (Reakcia z pléna.)
Bugár, Béla, podpredseda NR SR (2016-12-08):
Ďakujem pánovi premiérovi. Pätnásť minút vyhradených na odpovede premiéra na otázky poslancov uplynul, ďakujem pekne. Ešte pred tým, čo by sme začali teda odpovedať na jednotlivé otázky, ktoré boli položené členom vlády, dovoľte, aby som na balkóne privítal študentov a zvlášť študentky z Obchodnej akadémie z Trenčína. Buďte vítaní! (Potlesk.) Takže budeme pokračovať. Prvú otázku položil pán poslanec Bastrnák ministrovi dopravy, výstavby a regionálneho rozvoja Árpádovi Érsekovi: „Kedy budú začaté konkrétne stavebné práce pri budovaní prípojnej cesty k novému mostu na Dunaji pri Komárne?“ Nech sa páči.
Sulík, Richard, predseda NR SR (2011-05-19):
S faktickými poznámkami sa prihlásili dvaja poslanci. Uzatváram možnosť. Pán poslanec Krnáč má slovo.
Laurenčík, Milan, podpredseda NR SR (2022-04-28):
Poslednú faktickú poznámku k tomuto príspevku má pán poslanec Ľubomír Vážny, nech sa páči.
Mihál, Jozef, poslanec NR SR (2015-11-24):
A skúsim to dokončiť za dve-tri minútky. Chcem povedať teraz ešte tú najdôležitejšiu vec. Nech je to, ako chcete, dobre, aj vládnete, tak vládnite, len vás chcem upozorniť na jednu prekérnu vec. Tá odvodová úľava pre toho občana s trvalým pobytom v najmenej rozvinutom okrese sa skončí dňom, keď sa ten občan presťahuje napríklad z Rožňavy alebo Trebišova, dajme tomu, do Banskej Bystrice alebo do Bratislavy, čiže do okresu, ktorý už nespadá pod ten pojem najmenej rozvinutý okres. Keď dňom presťahovania 15. apríla sa nám ten občan presťahuje z Rožňavy do Bratislavy, v ten deň tá odvodová úľava sa končí predčasne. Ja by som strašne, ale naozaj strašne poprosiť, ide o prkotinku, ale technicky veľmi dôležitú, toto sa takto nesmie robiť, tá odvodová úľava nech, pre mňa, za mňa, sa skončí, ale nie 15. apríla, ale na konci mesiaca, nech ten celý mesiac je uzatvorený, tak ako je. Obrovsky tým komplikujete život všetkým zamestnávateľom, účtovníčkam, Sociálnej poisťovni, zdravotným poisťovniam. Toto treba len zmeniť, nech od prvého dňa nasledujúceho mesiaca tá odvodová úľava sa skončí, hej. Len je to maličkosť, nič sa tým nestratí, nezíska, len kopa ľudí bude mať svätý pokoj a nebude riešiť zbytočnú robotu. Čiže, pán minister, skúsme nájsť nejakú takú cestu, ako to teda ešte predtým, ako to bude účinné, alebo neviem, ako to spraviť, skúsiť to nejako ešte poriešiť, napríklad tak, že prerušíme túto rozpravu, ak by ste súhlasili, a skúsime nejako zmajstrovať pozmeňujúci návrh. Bude veľmi jednoduchý, ja ho mám len v hlave, nemám ho na papieri, nedalo sa to stihnúť pripraviť. Skúsme to urobiť. Ďakujem, tým končím.
Jurinová, Erika, podpredsedníčka NR SR (2015-12-15):
Ďakujem pekne, pán poslanec, na vaše vystúpenie je jedna faktická poznámka. Uzatváram možnosť prihlásiť sa. Nech sa páči, pani poslankyňa Šipošová.
Laššáková, Jana, podpredsedníčka NR SR (2013-12-10):
Na vystúpenie pani poslankyne s faktickými poznámkami páni poslanci Fecko a Mičovský. Končím možnosť prihlásiť sa s faktickými poznámkami. Nech sa páči, pán poslanec Fecko.
Glváč, Martin, podpredseda NR SR (2019-06-27):
Ďakujem. Vyhlasujem rozpravu za skončenú. Pani navrhovateľka, nech sa páči.
A. Belousovová, podpredsedníčka NR SR: (2008-03-27):
Otváram všeobecnú rozpravu. Do rozpravy som nedostala žiadnu písomnú prihlášku. Preto sa pýtam, či sa chce niekto do rozpravy prihlásiť ústne. Ústne sa do rozpravy prihlásil pán poslanec Abrhan. Uzatváram možnosť podania ústnych prihlášok do rozpravy. A pán poslanec Abrhan má slovo. Nech sa páči.